Uberabos ežeras
Uberabos ežeras (isp. Laguna Uberaba) – gėlo vandens ežeras Pantanalyje, Bolivijos ir Brazilijos pasienyje. Įeina į Santa Kruso departamentą ir Pietų Mato Groso bei Mato Groso valstijas. Ilgis 20 km, plotis 18 km, tačiau liūčių laikotarpiu ežeras smarkiai išplatėja. Ežero plotas tuomet pasiekia 400 km². Yra keletas salų. Uberabos ežeras jungiasi su Paragvajaus upe. Pietinėje pakrantėje, Brazilijos teritorijoje, yra Gvatų indėnų teritorija (gyvena indėnai gvatai).